

**Kiegészítő utasítások**

**Kalóz Országos Bajnokság 2020**

**1. Futamok időbeosztása**

|  |  |  |  |
| --- | --- | --- | --- |
| Dátum | Idő |  | Tervezett futamok száma |
| 2020.07.08. | 13:00 | Első futam figyelmeztető jelzésének tervezett időpontja | 3 |
| 2020.07.09. | 10:00 | Napi első futam figyelmeztető jelzésének tervezett időpontja | 3 |
| 2020.07.10. | 10:00 | Napi első futam figyelmeztető jelzésének tervezett időpontja | 3 |
| 2020.07.11. | 10:00 | Napi első futam figyelmeztető jelzésének tervezett időpontja | 3 |
| 2020.07.12. | 15:00 | Ez a nap csak akkor lesz igénybe véve, ha a bajnokság érvényességéhez minimum futamszám szombat estig nincs meg.  Utolsó lehetséges figyelmeztető jelzés időpontja |  |

**2. Parti jelzések**

2.1 A parti jelzések a THE kikötőépület emeletén lévő zászlórúdon lesznek kitűzve.

2.2 A part elhagyásakor a rendezőség a parti zászlórúdon jelzi, hogy melyik medencében tervezi a futamot indítani. Az 1-es kódlobogó a keleti-, míg a 2-es kódlobogó a nyugati-medencét jelzi.

**3. Jelek**

A pályát és a jelek rajzát a pályarajz fogja tartalmazni. Valamennyi jelet bal kéz felől kell elhagyni, kivéve a kaput, melyek között kell elhaladni.   
A pályajelek narancssárga felfújt gúla alakú bóják lesznek.

**4. Időkorlátozások**

Időkorlátozás az első befutó hajó számára nincs. Célba érési időablak az első befutó után 20 perc.

**A Standard versenyutasítás 9.2 pontja a következőképp módosul:**A rajtvonal a versenyrendezői hajók narancssárga színű lobogót viselő árbócainak pálya felőli oldala között lesz.

**A Standard versenyutasítás 10. pontja a következőképp módosul:**   
A következő szakasz módosításakor a versenyrendezőség egy új citromsárga színű, henger alakú jelet helyez ki (vagy áthelyezi a célvonalat), és az eredeti jelet olyan hamar, ahogy az kivitelezhető, eltávolítja. Amennyiben az 1-es pályajelet helyezi át a rendezőség, a 2-es pályajelet nem kell kerülni, tehát nincs terelő szakasz.

**A Standard versenyutasítás 11. pontja a következőképp módosul:**   
A célvonal a versenyrendezőségi hajón lévő kék színű lobogót viselő árboc és a céljel pálya felőli oldala között lesz.